Isla Vista har, i likhet med øvrige kystområder i Sør-California, et utpreget middelhavsklima (Köppens klimaklassifisering: ). Siden Isla Vista ligger langs kysten modererer pålandsvinder temperaturen noe slik at vinterne er varmere og sommerne kaldere enn hva er tilfelle lenger inn i landet. Om vinteren treffer ofte en rekke stormer Californias kyst, og disse fører gjerne til mye nedbør. Sommerne i Sør-California er gjerne tørre grunnet utpregede høytrykksområder øst i Stillehavet. Isla Vista opplever ofte husmannssommere grunnet varme føhnvinder, og teller omtrent 300 soldager i året. Nedbør er imidlertid veldig uberegnelig i området, og tørkeperioder er utbredte. Det har aldri blitt observert snøfall i Isla Vista.